钦定古今图书集成/明伦汇编/氏族典/第308卷 > 《凌迪知万姓统谱》 > 仓慈
## 钦定古今图书集成/明伦汇编/氏族典/第308卷 > 《凌迪知万姓统谱》 > 仓慈

按《魏志仓慈传》：“慈字孝仁，淮南人也。始为郡吏。建安
中，太祖开募屯田于淮南，以慈为绥集都尉。黄初末，
为长安令，清约有方，吏民畏而爱之。太和中，迁炖煌
太守，抑挫权右，抚恤贫羸，甚得其理。数年，卒官。吏民
悲感如丧。亲戚图画其形，思其遗像，为立祠祀之。”